《挽刘宣教孝昌》
宋代·廖行之

夙世垂遗训，书林早策勋。
敬诚跻至善，师友富多闻。
棠棣两玉笋，闺门万石君。
九原那可作，惆怅哽飞云。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。